# Europassi ja kvalifikatsiooniraamistiku õppevara arenduse näidised konverentsil „Julge hüpe tundmatusse“

* 1. MINU SÕBRA CV

|  |  |
| --- | --- |
| Autorid | Kadi Kass, Raido Rõivas, Tiiu Laan, Ave Tamra, Kersti Kivirüüt |
| Eesmärk | * Õpilane oskab kasutada CV keskkonda |
| Osalejate vanus | Põhikooli 3. kooliaste |
| Aeg | 45 min |
| Ettevalmistus | Otsida tööotsingu portaalidest vabal valikult erinevaid töökuulutusi. |
| Läbiviimine | Õpetaja selgitab õpilastele, et neil on igaühel sõber, kes soovib kandideerida unistuste tööle. Kahjuks juhtus sõbraga pööningut koristades kole õnnetus: herilane nõelas silmade vahele, keelde ning sõrmedesse, mis järel paistes silmade ja sõrmedega sõber  ei saa ise CV-d kirjutada.  <https://europass.cedefop.europa.eu/et/documents/curriculum-vitae>  Seejärel loosib õpetaja õpilastele erinevad tööotsingu portaalidest väljaotsitud töökuulutusi. Õpilased avavad  internetis Europassi keskkonna ning asuvad töökuulutuse põhjal täitma CV-d. Oluline on siinjuures rõhutada, et CV peab olema positiivne. Kui õpilane ei valda infot, siis võib oletada ja fantaseerida.  ALTERNATIIVID: Õpilased võivad ka ise erinevaid ameteid välja pakkuda. Ametite variatiivsus klassis võib olla erinev, vastavalt soovile. Kõik õpilased võivad täita samale ametikohale CV-d, aga igal õpilasel võib olla ka erinev. Sõber võib olla konkreetne isik, keda õpilane tunneb, kui ka väljamõeldud isik (sh. nt. kuulus inimene). |
| Vahendid | * Internet, arvuti (individuaalne töö veebis) |
| Analüüs | Pärast CV täitmist küsida õpilastelt:  λ Kuidas oli teisele inimesele kirjutada CVd`?  λ Mis tuli kergesti, mis raskesti?  λ Kuidas hindad Europassi keskkonna kasutajasõbralikkust?  ALTERNATIIVID: Analüüsi võib läbi viia nii õpetaja juhtimisel, pinginaabriga paaris, kui ka väikestes gruppides  Kui CV-d tehakse klassikaaslastele, siis analüüsi läbiviimiseks võib kasutada nt. Johari akna meetodit, et toetada enesemääratluspädevuste arengut: õpilastele jagatakse kätte töölehed, mis on jagatud nelja ossa. Need on:  AVATUD ALA on info, mida inimene teab enda kohta ise ja teavad ka teised.  VARJATUD ALAS asuvad  saladused, mida inimene hoiab endale; hirmud, mida teistele avaldada ei julge - mina tean, teised ei tea.  PIME ALA peidab endas kõike, mida inimene ise enda juures märgata ei oska, samas kõik teised näevad ja teavad. Seal on info iseloomujoonte, suhtumise ja käitumise kohta.  TUNDMATU ALA, kus on teadmised inimesest, mida ei tea mina ise ega ka teised. |
| Ainete lõiming | keel ja kirjandus, ettevõtlusõpe, ühiskonnaõpetus |

2.3. NÕME JÕULUVANA

|  |  |
| --- | --- |
| Autorid | Kadi Kass, Raido Rõivas, Tiiu Laan, Ave Tamra, Kersti Kivirüüt |
| Eesmärk | Õpilane:   * Teab, et on olemas kutsestandardid * Mõistab kutsestandardite vajalikkust * Teab, et kutsestandardid on astmelised |
| Osalejate vanus | Põhikooli 3. kooliaste |
| Aeg | 90 min |
| Ettevalmistus | Otsida tööotsingu portaalidest vabal valikult erinevaid töökuulutusi. |
| Läbiviimine | 1. SISSEJUHATUS   Õpetaja viib õpilastega läbi lindil positsioneerimise harjutuse. Ühele klassiseinale on kleebitud suurelt sõna “JAH”; vastaseinale sõna “EI”. Kui õpilane on õpetaja esitatud väitega nõus, siis liigub ta “JAH” seina juurde; kui mitte – siis vastasseina juurde. Kui kahevahel, siis jääb keskele. Väited on:  Kas oled mõelnud välismaale tööle minekust?  Kas sa töötaksid meelsamini restorani peakokana või tänavaputka burgerimüüjana.  Kas kõrge palk on su jaoks oluline?  Kas sa oled nõus tegema tööd, mis sulle üldse ei meeldi?  Kas sulle on oluline, et töö tulemus on kvaliteetne?  Kas sa teeksid ainult sulle meeldivat tööd?  Kas väljaspool kooli saab ka õppida?  Kas siis kui kool lõppeb, kas siis lõppeb ka õppimine?  Kas sa oled valmis 7 aastat õppima, et saavutada meisterlikkus?   1. TÖÖ GRUPPIDES   Õpetaja annab õpilastele jõuluvanade väljamõeldud kvalifikatsiooniastmed, millele õpilased kirjutavad oma äranägemise järgi teadmised ja oskused.  ALTERNATIIV:  Vajadusel, grupitöö käivitamise hõlbustamiseks või õpetaja ettevalmistada omadussõnade väljatrüki õpilastele.  Kvalifikatsiooniastmete loend:  Variant A   1. Nõme jõuluvana 2. Suht´ norm jõuluvana 3. Norm jõuluvana 4. Super jõuluvana   Variant B   1. Nõme jõuluvana 2. „Käib kah“ jõuluvana 3. Kogukonna nõutum jõuluvana 4. Eesti parim jõuluvana 5. Maailma parim jõuluvana   ALTERNATIIVID: Õpilased võivad ka ise erinevaid ameteid välja pakkuda. Ametite variatiivsus klassis võib olla erinev, vastavalt soovile. Kõik õpilased võivad täita samale ametikohale CV-d, aga igal õpilasel võib olla ka erinev. Sõber võib olla konkreetne isik, keda õpilane tunneb, kui ka väljamõeldud isik (sh. nt. kuulus inimene).   1. JÕULUVANADE KVALIFIKATSIOONIDE ANALÜÜS   Õpetaja küsib õpilastelt:   * Kelle saadaksid Eestit esindama jõuluvanade eurovisioonile? * Kelle telliksid endale koju? * Kellele makstakse rohkem palka? * Kuidas sa tead, et sinu juures käis hea jõuvana? Kas sinu ootused ja kutsestandardis kirjeldatud on sarnane? Millisele standardile vastas see jõuluvana, keda kirjelasid? * Milliste tasemete jõuluvanad sul kodus on käinud?   ALTERNATIIVID: Analüüsi võib teha õpetaja juhtimisel, pinginaabriga paaris või grupitööna   1. ARENGUKAVA KOOSTAMINE JÕULUVANADELE   Õpetaja jagab õpilased uutesse gruppidesse. Näiteks kasutades loosilipikuid, millele on kirjutatud erinevate maailmajagude riigid. Õpilased peavad otsima üles oma maailmajao (Euroopa riigid ühte meeskonda; Aasia riigid teise jne.)  Õpetaja selgitab, et õpilased on jõuluvanade kutsekoja liikmed ning peavad erinevate tasemete jõuluvanadele koostama arengukava, et nad jõuaksid järgmisele astmele. Kasutada võib julgesti fantaasiat  Võib kasutada abiküsimusi:   1. Milline peaks olema jõuluvana osavus: pimesi kinkide pakkimine,  põtrade juhtimise oskus , põdrarakendi juhiloa kategooriad 2. Milline peaks olema jõuluvana silmaring: keelteoskus, kultuuride tundmine, teadmine, millistesse riikidesse ei tasu jõuluvanal nina toppida 3. Kui läbimõeldud on jõuluvana äritegevus, abilised, laosüsteemid, e-pood,   5.KVALIFIKATSIOONIRAAMISTIKU TUTVUSTUS  Õpetaja näitab Kutsekoja lehelt kvalifikatsiooniraamistiku animatsiooni ja tutvustab kvalifikatsiooniraamistiku lehvikut (link)  Oluline on rõhutada, et igal kvalifikatsiooniastmel on väärtus.  Aruteluküsimused:   * Kas peaks taotlema kõrgemat kvalifikatsiooni? Miks? * Millised eelised on madalama kvalifikatsiooniga tööl? Millised eelised on kõrgema kvalifikatsiooniga tööl? * Millistele ametitele on praegu nõudlus? Aga 20 aasta pärast? (Siin on soovitav kasutada taustamaterjalina OSKA andmeid) |
| Vahendid | * Pabertahvli paberid grupitööks või A3; markerid |
| Analüüs | Pärast ülesande läbimist küsida õpilastelt:  λ Mis tunne oli ülesannet tehes?  Kas ilma kvalifikatsiooniraamistikuta oleks jõuluvanale kergem või raskem jõuluvanale arengukava teha? Miks?  λ Mis tuli kergesti, mis raskesti?  λ Kuidas õpilane suhtub kvalifikatsiooni omandamisse?  Kas pärast ülesande tegemist on mõni vastus lindil positsioneerimise küsimustele muutunud? |
| Ainete lõiming | keel ja kirjandus, ettevõtlusõpe, ühiskonnaõpetus |